Document ID: 31994D0087

ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Δεκεμβρίου 1993 για τη σύναψη συμφωνιών υπό μορφή εγκεκριμένων πρακτικών δυνάμει του άρθρου XXVIII της Γενικής Συμφωνίας Δασμών και Εμπορίου (ΓΣΔΕ) μεταξύ της Ευρωπαϊκής Κοινότητας και, αντιστοίχως, της Αργεντινής, της Βραζιλίας, του Καναδά, της Πολωνίας, της Σουηδίας και της Ουρουγουάης σχετικά με ορισμένους ελαιούχους σπόρους (94/87/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με το άρθρο 228 παράγραφος 2,
τη πρόταση της Επιτροπής,
Εκτιμώντας:
ότι μια ειδική ομάδα της ΓΣΔΕ έκρινε ότι το καθεστώς στήριξης της Κοινότητας για τους ελαιούχους σπόρους είχε ως συνέπεια τη μείωση της αξίας των δασμολογικών παραχωρήσεων που χορήγησε η Κοινότητα κατά το 1962 7 ότι η ειδική ομάδα της ΓΣΔΕ συνέστησε, κατά συνέπεια, την άμεση λήψη μέτρων από την Κοινότητα για την εξάλειψη της εν λόγω μείωσης 7 ότι, κατά τις διαπραγματεύσεις με τα περισσότερα συμβαλλόμενα μέρη της ΓΣΔΕ που έχουν δικαιώματα διαπραγμάτευσης δυνάμει του άρθρου XXVIII της ΓΣΔΕ, επετεύχθη συμφωνία που ικανοποιεί και τα δύο μέρη 7 ότι επιβάλλεται η άμεση έγκριση και εφαρμογή των ανωτέρω συμφωνιών, που θα επιτρέψει την τήρηση των προθεσμίων που συμφωνήθηκαν,
ΑΠΟΦΑΣΙΖΕΙ:
Άρθρο 1
Εγκρίνονται εξ ονόματος της Ευρωπαϊκής Κοινότητας οι συμφωνίες υπό μορφή εγκεκριμένων πρακτικών μεταξύ της Ευρωπαϊκής Κοινότητας, και, αντιστοίχως, της Αργεντινής, της Βραζιλίας, του Καναδά, της Πολωνίας, της Σουηδίας και της Ουρουγουάης σχετικά με ορισμένους ελαιούχους σπόρους στο πλαίσιο της ΓΣΔΕ.
Τα κείμενα των συμφωνιών επισυνάπτονται στην παρούσα απόφαση.
Άρθρο 2
Ο Πρόεδρος του Συμβουλίου εξουσιοδοτείται να ορίσει το κατάλληλο πρόσωπο για την υπογραφή των συμφωνιών, δεσμεύοντας την Κοινότητα (1).
Άρθρο 3
Η παρούσα απόφαση του Συμβουλίου δημοσιεύεται στην Επίσημη Εφημερίδα των Ευρωπαϊκών Κοινοτήτων.
Βρυξέλλες, 20 Δεκεμβρίου 1993.

Labels: 3
17
5
6